A Monongahela folyó menti ősi útvonalon
találhtató Braddock, Pennsylvania, Allegheny megye keleti részén
körülbelül 14 kilométerre Pittsburgh-től.
Egy ipari övezet,
amely otthont ad Andrew Carnegie első acélüzemének,
az Edgar Thomson Műveknek.
1875 óta üzemel,
és ez az utolsó működő acélüzem a régióban.
12 éven át készítettem kollaboratív portrékat,
csendéleteket, tájfotókat és légi felvételeket,
egy vizuális archívum érdekében, hogy felhívjam a figyelmet a kapcsolatra
az acélipar,
a környezet
és az egészségügyi rendszer családomra és közösségemre gyakorolt hatása közt.
Braddock hagyománya és nagyszerű történelme
többnyire gyárosok és szakszervezetek elbeszéléseiből áll.
Braddock új történelme,
a "Rozsdaövezet" felújításának iskolapéldája,
jelenleg városi úttörők története egy új határvidék felfedezéséről.
A sajtóból rendszeresen kimarad a tény, hogy Braddock javarészt fekete lakosságú.
A létezésünket gyakran beolvasztották, elnémították és eltörölték.
Egy női leszármazási ág negyedik generációjaként
Ruby nagyi védelme és gondviselése alatt nevelkedtem,
a Nyolcadik utcából nyíló Washington sugárút 805 alatt.
Üzletvezetőként dolgozott a Goodwillnél.
Anyu egészségügyi gondozó volt.
Figyelte az acélüzem bezárását és a fehérek migrációját a kertvárosokba.
Mire az én generációm járta az utcákat,
a befektetés kivonása helyi, állami és szövetségi szinten,
aláásta az infrastruktúrát,
és a drogok elleni harc lebontotta a családomat és a közösségemet.
Rubi nagyi mostohaapja, Papa,
egyike volt a kevés fekete férfinak, aki Carnegie üzeméből ment nyugdíjba.
Magas hőmérsekletű környezetben dolgozott,
kemencéket szedett szét és rakott össze, kiömlött fémet meg salakot takarított.
A hely történelme a testre és a tájra van írva.
Sűrű kamion forgalom,
benzénnek és elporlasztott fémeknek való kitettség,
rák és lupusz kockázata.
Százhuszonhárom engedélyezett ágy, 652 alkalmazott,
rehabilitációs programok megtizedelve.
Egy Allegheny megye elleni lakásügyi diszkriminációs per
eltávolította az állami lakótelepet, a Talbot Towerst.
Azóta a területet átszervezték a könnyűipar számára.
A Google Térképen és Google Földön pixelek rejtik el a tűzveszélyes hulladékot,
amelyet arra használnak, hogy kitúrják Bunnékat az otthonukból és a földjükről.
2013-ban kibéreltem egy helikoptert,
hogy a kamerámmal dokumentáljam ezt az aggresszív birtokelvételt.
A repülés közbeni megfigyelésem több ezer fehér műanyag csomagot fedett fel,
amelyek egy környezetvédelmi cég birtokában vannak,
amely azt állítja magáról, hogy környezetbarát,
és hogy több milliónyi kerékabroncsot hasznosít újra,
hogy megőrizze emberek életét,
és hogy javítsa emberek életét.
A munkám a mikro szintről a makróra emelkedett,
elrejtett históriákat tárok fel.
Nemrég a Seattle-i Művészeti Múzeumban
Isaac Bunn és én megszerveztük ezt a kiállítást,
és platformként használtuk arra, hogy Bunn hallassa a hangját.
A történetünk visszakövetelése által
harcolni fogunk a történelmi eltörlés és társadalmi-gazdasági egyenlőtlenség ellen.
Köszönöm.
(Taps)